ඕස්ට්‍රේලියාවේ මෙල්බන් නුවර ව්‍යාප්ත වන නව කොරෝනා පොකුරට හේතුවී ඇත්තේ ශ්‍රී ලංකාවෙන් එරටට ගිය පුද්ගලයෙකුගෙන් නොවන බව ජයවර්ධනපුර විශ්වවිද්‍යාලයේ වෛද්‍ය ආචාර්ය චන්දිම ජිවන්දර පවසනවා.අද පැවති මාධ්‍ය හමුවකදී ආචාර්ය ජීවන්දර කියා සිටියේ අදාළ පුද්ගලයා ශ්‍රී ලංකාව හරහා මෙල්බන් නුවරට ගිය අයෙකු බවට හඳුනා ගත් බවයි.මේ සම්බන්දයෙන් ඕස්ට්‍රේලියානු රජයේ සෞඛ්‍ය අංශද දැනුවත් කර බව ආචාර්ය චන්දිම ජීවන්දර වැඩි දුරටත් කියාසිටියා.